Скала на Бофорт
Ска̀ла на Бофо̀рт или Бофо̀ртова ска̀ла (пълно наименование Скала на Бофорт за сила на вятъра) е сравнителна таблица за силата на вятъра.

Създадена през 1805 г. от ирландския хидрограф Франсис Бофорт, тази скала се използва и днес от метеоролози и моряци с цел приблизително определяне скоростта на вятъра. Тя категоризира движението на въздушните маси в 12 степени (бала) – от безобиден ветрец до унищожителна стихия.

Отчита в мерни единици, наречени в негова чест бофорти, и се основава на субективни фактори, като състояние на морската повърхност или височина на вълните в открито море.

Съществува формула, позволяваща да се изчисли с добро приближение степента по Бофорт, изхождайки от скоростта на вятъра. Основната формула, установена чрез измервания на островите Сили, международно призната от метеорологична конференция в Торонто през 1947 г., със стандартна височина за измерване на скоростта на вятъра, определена на 10 m, е:
 , където  е скоростта на вятъра във възли, а B е в бофорти.

Преизчисление на скоростта на вятъра в други единици:

 , където  е в km/h.

 , където  е в m/s.

Горното може да се изрази и по следния начин: силата на вятъра в бофорти е равна на число, най-близко до кубичен корен от частното от квадрата на скоростта на вятъра в km/h и числото 9:

Тази формула е точна за скорости на вятъра под 118 km/h; стойността на B е безразмерна величина.

Външни препратки 
 Бюро по метеорология на Обединеното кралство: Скала на Бофорт 

 Снимки на вълнения по цялата скала на Бофорт 

Измервателни скали